फतेहपुर। जिला पंचायत अध्यक्ष राज कुमार मौर्य के विरुद्ध सदस्यों ने 24 घंटे के अंदर दोबारा अविश्वास प्रस्ताव की नोटिस गुरुवार को जिलाधिकारी को सौंपी। जिला पंचायत सदस्य अरुण यादव व अनूप सिंह की अगुवाई में 25 सदस्यों का हस्ताक्षरयुक्त अविश्वास प्रस्ताव का प्रपत्र डीएम को सौंपते हुए सदन बुलाने की मांग की गई। डीएम ने सदस्यों को नियमानुसार कार्रवाई का भरोसा दिलाया और पत्रावली अग्रिम कार्रवाई के लिए जिला पंचायतराज अधिकारी को भेजने की बात कही।